Eesti Rahvusringhäälingu seaduse muutmise seaduse eelnõu seletuskiri

Lisa 1

Rakendusakti kavand

**Eesti Rahvusringhäälingu uue meediateenuse mõju hindamise tingimused ja kord**

Määrus kehtestatakse Eesti Rahvusringhäälingu seaduse § 61 lõike 6 alusel.

**1. peatükk**

**Üldsätted**

**§ 1. Määruse reguleerimisala**

1. Määrusega kehtestatakse Eesti Rahvusringhäälingu seaduse § 61 lõike 1 tähenduses uue meediateenuse mõju hindamise (edaspidi *mõju hindamine*) tingimused ja kord, sealhulgas taotluse esitamise ja menetlemise, mõju hindamise korraldamise, kulude katmise, otsuse tegemise ning selle vaidlustamise protseduur.
2. Mõju hindamise eesmärgiks on tagada, et uue meediateenuse osutamine ei kahjustaks meediaturu toimimist, sealhulgas ei piiraks, kahjustaks ega takistaks konkurentsi.

1. Määruses reguleerimata küsimustele kohaldatakse haldusmenetluse seadust.
2. Mõju hindaja on Tarbijakaitse ja Tehnilise Järelevalve Amet.

**2. peatükk**

**Taotluse esitamine ja menetlemine**

**§ 2. Nõuded taotlejale ja taotluse esitamine**

1. Mõju hindamise taotlejaks võib olla:
2. Rahvusringhääling;
3. muu meediateenuse osutaja, kes vastab Euroopa Parlamendi ja nõukogu määruse (EL) 2024/1083, millega luuakse siseturul meediateenuste ühine raamistik ja muudetakse direktiivi 2010/13/13, artikli 2 punktis 2 nimetatud definitsioonile ning kes osutab või kavandab osutada meediateenust, mis on sarnane ERHS § 9 lõikes 1 nimetatud Rahvusringhäälingu arengukavas toodud või ERHS § 9 lõike 6 kohaselt avaldatud meediateenusega.

1. Muu meediateenuse osutaja saab taotluse esitada juhul, kui:
2. Rahvusringhääling ei ole määratlenud meediateenust uue meediateenusena, kuid taotleja leiab, et Rahvusringhäälingu kavandatav või osutatav meediateenus vastab ERHS § 61 lõikes 1 toodud definitsioonile;
3. taotlejal on huvi sama meediateenuse osutamise vastu;
4. taotleja konkurentsivõimet võib kavandatav või osutatav meediateenus piirata, kahjustada või takistada.
5. Taotleja esitab mõju hindajale mõju hindamiseks elektroonilise taotluse digitaalselt allkirjastatuna.
6. Kui taotleja esindusõiguslik isik tegutseb volituse alusel, peab taotlus sisaldama volikirja.
7. Rahvusringhääling peab taotluse esitama vähemalt X kuud enne uue meediateenuse osutamisega alustamist.

1. Muu meediateenuse osutaja peab taotluse esitama esimesel võimalusel, kuid mitte hiljem kui kuue kuu jooksul pärast seda, kui Rahvusringhääling on alustanud meediateenuse osutamisega.

**§ 3. Nõuded taotlusele**

1. Rahvusringhäälingu taotluses esitatakse:

1) taotleja nimi, kontaktandmed;

2) uue meediateenuse kirjeldus;

3) uue meediateenuse võimaliku mõju kirjeldus meediaturule ning kirjeldus, kuidas uus meediateenus aitab täita ERHS §-s 4 nimetatud Rahvusringhäälingu eesmärki teenida ühiskonna demokraatlike, sotsiaalseid ja kultuurilisi vajadusi;

4) sihtrühma kirjeldus;

5) uue meediateenuse ja selle osutamise kulud.

1. Muu meediateenuse osutaja taotluses esitatakse:
2. taotleja nimi, kontaktandmed;
3. hinnatava meediateenuse kirjeldus;
4. kirjeldus, millistele turusegmentidele või kasutajagruppidele on Rahvusringhäälingu kavandatav meediateenus suunatud ning kuidas kavandatav meediateenus piirab, kahjustab või takistab taotleja konkurentsivõimet;
5. kirjeldus taotleja osutatavast või kavandatavast teenustest, mida Rahvusringhäälingu kavandatav või osutatav meediateenus võib mõjutada, sealhulgas turusegmendi ja konkurentsiolukorra analüüs.
6. Lõikes 2 nimetatud taotleja peab taotluses tõendama oma kavatsust ja suutlikkust meediateenuse pakkumiseks, esitades selle kohta piisavad andmed ja dokumendid, sealhulgas äriplaani, tehnilised lahendused, potentsiaalsed turuanalüüsid ning muud asjakohased dokumendid, mis kinnitavad taotleja valmisolekut ja ressursse meediateenuse osutamiseks.

**§ 4. Taotluse menetlemine**

1. Taotluse menetlemise tähtaeg on kuni X kalendripäeva taotluse esitamisest arvates.
2. Mõju hindaja kontrollib taotleja ja esitatud taotluse vastavust kehtestatud nõuetele.
3. Taotluse menetlemise käigus võib mõju hindaja nõuda taotlejalt selgitusi, lisainformatsiooni, taotluse täiendamist või muutmist, kui ta leiab, et taotlus ei ole piisavalt selge, selles esinevad puudused.
4. Lõikes 2 nimetatud puuduste kõrvaldamiseks võib mõju hindaja anda taotlejale kuni kümme tööpäeva, mil peatub taotluse menetlemise aeg. Mõju hindaja jätab taotluse läbi vaatamata, kui taotleja ei ole tähtaja jooksul puudusi kõrvaldanud, ning teavitab sellest taotlejat kümne tööpäeva jooksul alates käesolevas lõikes toodud tähtaja saabumisest. Kui puudus kõrvaldatakse, loetakse puudusega seotud nõue täidetuks.

**§ 5. Taotluse rahuldamine ja rahuldamata jätmine**

1. Taotluse rahuldamise või rahuldamata jätmise otsuse teeb mõju hindaja.
2. Taotluse rahuldamise otsus tehakse juhul, kui taotleja ja taotlus vastavad kõigile määruses nimetatud nõuetele.

1. Taotluse rahuldamise otsusele järgneb mõju hindamine.
2. Taotluse rahuldamata jätmise otsus tehakse juhul, kui:

1) taotleja ja/või taotlus ei vasta määruses nimetatud nõuetele;

 2) taotleja mõjutab pettuse või ähvardusega või muul õigusvastasel viisil taotluse menetlemist;

 3) taotleja ei võimalda taotluse nõuetele vastavust kontrollida.

1. Taotlejale antakse võimalus esitada oma seisukohad enne taotluse rahuldamata jätmist.
2. Taotluse rahuldamata jätmise otsusele mõju hindamist ei järgne.

1. Taotlejale saadetakse tema taotluse kohta tehtud otsus X kalendripäeva jooksul otsuse tegemisest arvates.

**3. peatükk**

**Uue meediateenuse mõju hindamine, otsuse tegemine ja kulude katmine**

**§ 6. Mõju hindamine**

1. Mõju hindaja korraldab uue meediateenuse mõju hindamise § 5 lõikes 3 nimetatud otsuse ja hindamismetoodika alusel ise või hankemenetluse korras järgides riigihangete seadust.

1. Lõpptulemusena valmib hindamisaruanne, mis sisaldab hindamismetoodika kohaselt läbiviidud analüüsi ning järeldust uue meediateenuse mõjust.

**§ 7. Mõju hindamise otsuse tegemine**

1. Mõju hindaja teeb hindamisaruande alusel mõju hindamise otsuse X kalendripäeva jooksul aruande valmimisest arvates.
2. Taotlejale saadetakse mõju hindamise otsus X kalendripäeva jooksul otsuse tegemisest arvates.
3. Mõju hindamise otsus ja selle aluseks olev hindamisaruanne avalikustatakse mõju hindaja veebilehel.

**§ 8. Mõju hindamise kulude katmise kord**

1. Mõju hindamisega seotud kulu hõlmab analüüsi läbiviimiseks kasutatud tellitud teenuse maksumust.
2. Kulu arvestust peab mõju hindaja ning kulu katmine toimub mõju hindamise otsuses kindlaks määratud summa ja protseduuri alusel.
3. Mõju hindamise otsuses märgitakse tasumisele kuuluv summa koos selle arvutamise aluseks olevate kulude loetelu ja põhjendusega.
4. Mõju hindamises otsuses määratakse tasumise tähtaeg, mis ei tohi olla lühem kui X kalendripäeva alates otsuse teatavakstegemisest.

1. Mõju hindamise kulu kaetakse mõju hindamise otsuse alusel Rahvusringhäälingu eelarvest.
2. Kui mõju hindamise taotleja on § 2 lõike 1 punktis 2 nimetatud muu meediateenuse osutaja ning mõju hindamise otsuse alusel meediateenus meediaturu toimimist ei kahjusta, katab mõju hindamise kulu taotlejast muu meediateenuse osutaja.

**4. peatükk**

**Vaidlustamine**

**§ 9. Vaide esitamine**

* 1. Vaie haldusaktile või toimingule tuleb esitada mõju hindajale 30 kalendripäeva jooksul arvates päevast, millal taotleja vaidlustatavast haldusaktist või toimingust teada sai või oleks pidanud teada saama.
	2. Taotlejal, kelle vaie jääb vaidemenetluses rahuldamata või kelle õigusi on vaidemenetluses rikutud, on õigus pöörduda halduskohtumenetluse seadustikus sätestatud tingimustel ja korras kaebusega halduskohtusse. Halduskohtusse võib pöörduda ka vaiet esitamata.

**5. peatükk**

**Rakendussätted**

**§ 10. Määruse jõustumine**

Määrus jõustub 2026. aasta 1. juunil.

Heidy Purga Kristiina Alliksaar

minister kantsler

Lisa. Hindamismetoodika (sisustatakse määruse eelnõu väljatöötamise käigus)